stanford-oval/wikipedia huggingface dataset:
Kanjar Ro
Muissa medioissa > Televisiossa > Batman: The Brave and the Bold

Kanjar Ro esiintyy Batman: The Brave and the Boldin jaksossa ”Rise of the Blue Beetle”. Hahmon äänenä toimii Marc Worden.
Kanjar Ron oli kerrottu olleen vuosia sitten Blue Beetlen vihollinen ja onnistuneen kukistamaan sen soonisella gammagongilla, jolle pillerinpyörittäjä on haavoittuvainen. Kanjar Ro palaa takaisin samaiselle planeetalle, jossa hän taisteli Blue Beetleä vastaan. Tällä kertaa Kanjar Ro tuli hakemaan gribble olentoja, joiden kehoja voi käyttää polttoaineena. Nykyinen Blue Beetle Jaime Reyes ja Batman saapuivat planeetalle, jossa he kohtasivat Kanjar Ron. Jaime Reyesin epäonneksi Kanjar onnistui saamaan hänen haarniskan pois ja puki itse sen ylleen taistellakseen Batmania vastaan. Kanjar Ro ei kuitenkaan onnistunut kukistamaan Batmania, joka harhautti häntä sillä välin, kun Jaime käytti gammagongia, jonka avulla hän sai haarniskansa takaisin ja onnistui kukistamaan Kanjar Ron.
Muissa medioissa > Televisiossa > Justice League Action

Kanjar Ro esiintyi animaatiosarjan Justice League Action jaksossa "All Aboard the Space Train", jossa häntä ääninäytteli Khary Payton. Jaksossa Kanjar Ro sieppasi itselleen intergalaktisen avaruusjunan ja taistelee Batmania vastaan, mutta Space Cabbien ja Jonah Hexin avustuksella Batman onnistui kukistamaan Kanjar Ron.
Muissa medioissa > Elokuvissa > Green Lantern: First Flight

Kanjar Ro teki ensiesiintymisensä elokuvassa Green Lantern: First Flight, jossa hahmon äänenä toimii Kurtwood Smith. Hahmo poikkesi sarjakuvaversiostaan ja muistutti kasvoiltaan enemmän mustekalan ja hyönteisen sekoitusta.
Elokuvassa Kanjar Ro teki yhteistyötä korruptoituneen Vihreän Lyhdyn Sinestron kanssa löydettyään keltaisen elementin, Kristallin, joka on Vihreiden Lyhtyjen voiman lähteen vihreän elementin polaarinen vastakohta. Sinestro suunnitteli käyttävänsä Kanjar Rota hyväksi, joka käski aseistajia luomaan samanlaisen voimasormuksen kuin Vihreillä Lyhdyillä. Sinestro saapui lentoterminaaliin sopimaan tapaamisesta Kanjar Ron kanssa, mutta hämäyksenä otti mukaansa Vihreitä Lyhtyjä. Suunnitelma ei toteutunut täysin, kun Hal Jordan huomasi pakenevat Kanjar Ron miehet. Pakomatkan aikana Jordan onnistui murtautumaan Kanjar Ron pakoalukseen, jossa Kanjar Ro kuitenkin pystyi lyömään energiavaltikallaan Jordanin tajuttomaksi. Myöhemmin Sinestro ilmestyi paikalle ja murhasi Kanjar Ron sovittelusta huolimatta ja lavasti Hal Jordanin murhaajaksi.
Myöhemmin Sinestro herätti sormuksellaan Kanjar Ron hetkellisesti henkiin ruumishuoneella, jotta hän saisi selville missä keltaisen elementin haltijat eli aseistajat asuvat. Myöhemmin Kanjar Ron ruumis tuhoutui Boodikkan ja Kilowogin ja Hal Jordanin välisen taistelun seurauksena.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2001 | Rene Auberjonois | Justice League |  |  |
| 2008, 2010 | Marc Worden | Batman – pelottomat |  |  |
| 2009 | Kurtwood Smith |  | Green Lantern: First Flight |  |

Kanjar Ro Batman: The Brave and the Boldissa.
Kanjar Ro elokuvassa Green Lantern: First Flight.
Kiss (Carly Rae Jepsenin albumi)

| Kiss Carly Rae Jepsen |
| --- | --- | --- |

Studioalbumin tiedot
 Äänitetty : 2011–2012
 Julkaistu: 14. syyskuuta 2012
 Tyylilaji: pop, teinipop, dancepop
 Kesto: 42.24
 Levy-yhtiö: 604, Schoolboy, Interscope
Carly Rae Jepsenin muut julkaisut
| Curiosity (EP) 2012 | Kiss 2012 | Kiss: The Remix 2013 |
Kiss on kanadalaisen laulajan, Carly Rae Jepsenin syyskuussa 2012 julkaisema studioalbumi. Albumin ensimmäisenä virallisena singlenä julkaistiin kappale ”This Kiss”. Aiemmin oli julkaistu jo Billboard-listan top 10 -singlet ”Call Me Maybe” ja ”Good Time” (yhdessä Owl Cityn kanssa). Kappaleella ”Beautiful” on mukana Justin Bieber.
Kappaleet

Tiny Little Bows
This Kiss
Call Me Maybe
Curiosity
Good Time
More Than A Memory
Turn Me Up
Hurt So Good
Beautiful
Tonight I'm Getting Over You
Guitar String / Wedding Ring
Heart Is A Muscle
Drive
Wrong Feels So Right
Sweetie
Almost Said It
Arviot

Allmusic:
Los Angeles Times:
Aiheesta muualla

Kiss discogs.com -sivustolla
Lorrin Thurston

| Lorrin Andrews Thurston |
| --- | --- |

Havaijin kuningaskunnan sisäministeri
 1887–1890  
Monarkki:  Kalākaua
Henkilötiedot
Syntynyt: 31. heinäkuuta 1858  Honolulu, Havaijin kuningaskunta
Kuollut: 11. toukokuuta 1931 (72 vuotta)  Honolulu, Havaijin territorio, USA
Tiedot
 Nimikirjoitus
Lorrin Andrews Thurston (31. heinäkuuta 1858 – 11. toukokuuta 1931) oli havaijilainen lakimies, liikemies ja poliitikko, joka oli myöhemmin myös mukana Havaijin kuningaskunnan vallankaappauksessa.
Vuonna 2009 julkaistussa Princess Kaiulani -elokuvassa Thurstonia esittää Barry Pepper.
Tausta ja yksityiselämä

Thurston syntyi Honolulussa vuonna 1858. Hänen isänsä oli amerikkalaisen lähetyssaarnaajan poika. Hän opiskeli lakia Oahu Collegessa, ja lähti sitten täydentämään tutkintoaan Columbian yliopistoon Yhdysvaltoihin. Tämän jälkeen hän palasi Honoluluun.
Poliittinen ura

Thurston valittiin Havaijin parlamenttiin vuonna 1886 ja alkoi vaatia isoja muutoksia kuningaskunnan hallintoon. Kun tämä ei toiminut, päätti hän turvautua muihin keinoihin. Thurston oli yksi niistä henkilöistä, jotka kirjoittivat Havaijille uuden perustuslain (ns. pistinperustuslaki), jolla kuninkaan valtaa siirrettiin lähinnä Thurstonin kaltaisista valkoisista maanomistajista koostuvalle parlamentille. Thurston kuului myös Havaijilaisliigaan, joka pyrki kaatamaan Havaijin kuningaskunnan ja liittamään saaret osaksi Yhdysvaltoja.
Pistinperustuslain astuttua voimaan Thusrton nousi kuningaskunnan uudeksi sisäministeriksi vuonna 1887. Hän joutui kuitenkin eroamaan vuonna 1890, kun kansalaiset protestoivat Kalākauan puolesta. Hän kuitenkin jatkoi parlamentaarikkona.
Thurston matkusti Washingtoniin vuonna 1892 ja uudelleen kaksi vuotta myöhemmin. Hänen oli tarkoitus lobata Yhdysvaltain kongressia hyväksymään Havaijin liittäminen osaksi Yhdysvaltoja. Tätä varten hän julkaisi 83-sivuisen pamfletin, jossa hän esitteli tärkeimpiä syitä sille, miksi Havaiji tulisi liittää osaksi Yhdysvaltoja. Näihin lukeutui mm. se, että useat tärkeässä asemassa olevat Havaijin amerikkalaiset miehet kannattavat Yhdysvaltoihin liittymistä.
Vuonna 1983 Thurston oli keskeisessä roolissa vallankaappauksessa, joka syöksi uuden hallitsijan, kuningatar Lili‘uokalanin, valtaistuimelta. Hän toimi Annexation Club -nimisen yhdistyksen johtajana. Yhdistyksen tarkoitus oli kerätä aseita ja suorittaa vallankaappaus, mikäli kuningatar pyrkisi tekemään muutoksia edeltäjänsä allekirjoittamaan pistinperustuslakiin. Kun tämä tapahtui vuonna 1893, yhdistys perusti ns. Turvallisuuskomitean, jonka oli tarkoitus toimia väliaikaishallituksena ja hankkia vallankaappaukselle Yhdysvaltain tuki. Myöhemmin Thurston oli mukana kirjoittamassa Havaijin tasavallan perustuslakia, ja toimi tasavallan Yhdysvaltain lähettiläänä.
Myöhempi elämä

Vuodesta 1898 aina kuolemaansa saakka Thurston keskittyi politiikan sijaan liiketoimintaan. Hän pyrki kehittämään saarten ananastuotantoa sekä turismia, minkä lisäksi hän oli Honolulu Advertiser -lehden omistaja.
Kenny van Weeghel

| Mitalit | Mitalit | Mitalit |  |
| --- | --- | --- | --- |
|  Kenny van Weeghel vuonna 2006  |  Kenny van Weeghel vuonna 2006  |  Kenny van Weeghel vuonna 2006  |  |
Maa:  Alankomaat
Miesten pyörätuolikelaus
|  Paralympialaiset  |  Paralympialaiset  |  Paralympialaiset  |  |
|  Kultaa | Ateena 2004 | 400 m T54 |  |
|  Kultaa | Rio de Janeiro 2016 | 400 m T54 |  |
|  Hopeaa | Ateena 2004 | 200 m T54 |  |
|  Hopeaa | Lontoo 2012 | 400 m T54 |  |
|  Pronssia | Ateena 2004 | 100 m T54 |  |
|  Pronssia | Rio de Janeiro 2016 | 100 m T54 |  |
| MM-Kilpailut  | MM-Kilpailut  | MM-Kilpailut  |  |
|  Kultaa | Lille 2002 | 100 m T54 |  |
|  Kultaa | Assen 2006 | 200 m T54 |  |
|  Kultaa | Lyon 2013 | 200 m T54 |  |
|  Kultaa | Doha 2015 | 200 m T54 |  |
|  Hopeaa | Lille 2002 | 200 m T54 |  |
|  Hopeaa | Assen 2006 | 100 m T54 |  |
|  Hopeaa | Lyon 2013 | 100 m T54 |  |
|  Hopeaa | Doha 2015 | 800 m T54 |  |
|  Hopeaa | Lontoo 2017 | 200 m T54 |  |
|  Pronssia | Lille 2002 | 400 m T54 |  |
|  Pronssia | Christchurch 2011 | 100 m T54 |  |
|  Pronssia | Lyon 2013 | 400 m T54 |  |
|  Pronssia | Doha 2015 | 100 m T54 |  |
|  Pronssia | Doha 2015 | 400 m T54 |  |
| EM-kilpailut  | EM-kilpailut  | EM-kilpailut  |  |
|  Kultaa | Assen 2003 | 200 m T54 |  |
|  Kultaa | Assen 2003 | 400 m T54 |  |
|  Kultaa | Stadskanaal 2012 | 400 m T54 |  |
|  Kultaa | Swansea 2014 | 200 m T54 |  |
|  Kultaa | Swansea 2014 | 400 m T54 |  |
|  Hopeaa | Assen 2003 | 100 m T54 |  |
|  Hopeaa | Espoo 2005 | 100 m T54 |  |
|  Hopeaa | Stadskanaal 2012 | 100 m T54 |  |
|  Hopeaa | Espoo 2005 | 400 m T54 |  |
|  Hopeaa | Swansea 2014 | 100 m T54 |  |
|  Hopeaa | Swansea 2014 | 800 m T54 |  |
|  Pronssia | Espoo 2005 | 200 m T54 |  |
Kenny van Weeghel (s. 16. syyskuuta 1980 Zwolle) on alankomaalainen pyörätuolikelaaja ja paralympiavoittaja. Hän voitti paralympiakultaa vuoden 2004 paralympialaisista Ateenasta 400 metriltä T54-luokassa. Noista kisoista hän voitti muilta matkoilta hopeaa ja pronssia ja kahdeksaa vuotta myöhemmin Lontoon paralympialaisista hopeaa. Toisen paraolympiakullan van Weeghel voitti vuoden 2016 paralympialaisista Rio de Janeirosta. Samoista kisoista hän voitti myös pronssia. Eindhovenissa asuva van Weeghel on myös nelinkertainen maailmanmestari ja viisinkertainen Euroopan-mestari.
Käännös suomeksi
Kiss (multimedia)

KiSS-nukke
KiSS (lyhenne sanoista Kisekae Set System) on multimediataidemuoto ja skriptikieli, joka kehitettiin virtuaalisten paperinukkejen luomiseksi. Se sai alkunsa Japanissa 1990-luvun puolivälissä anime-hahmoihin perustuvilla nukeilla ja on sittemmin levinnyt ympäri maailman. Sana kisekae on peräisin japanin kielestä ja tarkoittaa vaatteiden vaihtamista.
KiSS-skriptikieli on avoin standardi, jota on jossain määrin käytetty lähes kaikilla alustoilla, mukaan lukien kämmenmikroissa. Ensimmäiset nuket olivat staattisia kuvia, mutta kielen kehittyessä mukaan on tullut animaatioita ja myös äänitehosteita. Vaikka KiSSin yhteydessä puhutaankin yleensä nukeista, KiSS-setit voivat olla melkein mitä tahansa: kokoa oma sähkökitara, kasvot, hääkakku, nukkekoti, taistelulaiva tai vaikkapa palapeli. Muita kuin nukkesettejä kutsutaan kuitenkin joskus nimellä "aberrant KiSS" eli poikkeava KiSS.
KiSS-settien katselu

KiSS-setti koostuu monista eri tiedostoista, jotka on koottu yhteen LZH-tiedostoksi (suosittu pakkausmuoto Japanissa). Nuken katseluun tarvitaan katseluohjelma (viewer), joita on monia erilaisia. Eri ohjelmat tukevat KiSSin ja sen lisäosien eri versioita ja eri käyttöjärjestelmiä.
KiSS-settien luominen

KiSS-settien luomiseen tarvitaan tavallinen kuvankäsittelyohjelma (joka pystyy tallentamaan esimerkiksi BMP-, GIF- tai PSD-muodossa), tekstieditori, KiSS-muuntotyökalu, LZH-pakkausohjelma ja katseluohjelma. Kaikki tarvittavat työvälineet ja tarkat oppaat ovat saatavilla ilmaiseksi Internetistä.
Aiheesta muualla

The Big KiSS Page - Suurin nukkearkisto Internetissä; katseluohjelmia ja muutaman nuken voi ladata ilmaiseksi
Keijo Paananen

Keijo Paananen -nimisiä henkilöitä ovat:
Keijo Paananen, Kicke Paananen (1952–2015), laulaja, säveltäjä ja sanoittaja
Keijo Paananen (s. 1961), jalkapallovalmentaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Keijo Paananen”, voi hakea sivunnimihaulla, laajalla sivunnimihaulla tai tekstihaulla.
Kauha

Puinen kauha
Kauha on ruoanlaitossa käytettävä varrellinen ammennusväline. Sen malli on jossain määrin kulttuurisidonnainen, ja esimerkiksi Italiassa kauhat muistuttavat pitkävartista lusikkaa. Kauhoja valmistetaan yleensä puusta, teräksestä tai muovista. Suomessa puukauhat ovat yleensä koivusta tai valkopyökistä. Muovikauha on kuitenkin korvannut usein puisen kauhan, sillä muovinen kauha on puhtaanapidon kannalta helpompi. Muovisen kauhan materiaalin pitää olla lämpöä kestävää; muovikauhoissa käytetään usein melamiinia tai polyamidia.
Aiheesta muualla

Kuvia tai muita tiedostoja aiheesta Kauha Wikimedia Commonsissa
Knud Enemark Jensen

Knud Enemark Jensen (30. marraskuuta 1936 – 26. elokuuta 1960) oli tanskalainen maantiepyöräilijä. Hän kuoli Rooman kesäolympialaisissa 1960 maantiepyöräilyn joukkueaika-ajon rasituksiin.
Kisojen ensimmäisenä päivänä käytiin maantiepyöräilyn 100 kilometrin joukkueaika-ajo, johon Tanskan joukkue osallistui. Joukkueessa ajoivat Jensen, Niels Baunsøe, Vagn Bangsborg ja Jørgen B. Jørgensen. Kilpailu ajettiin hyvin lämpimissä olosuhteissa ilman lämpötilan ollessa jopa 40 °C. Jørgensen jäi muusta joukkueesta jo ennen kisan puoliväliä ja lopulta keskeytti. Kilpailussa joukkueen tulokseen laskettiin kolmen pyöräilijän tulos, joten jäljelle jääneiden oli ajettava maaliin asti. Kilpailun viimeisillä kilometreillä Jensen tuli huonovointiseksi ja sekavaksi ja lopulta hän kaatui. Hänet vietiin maalialueen ensiaputelttaan, jossa hän noin kahden tunnin kuluttua kuoli. Teltassa oli jopa 50 °C lämmintä. Tanskan viranomaisten saaman raportin mukaan Jensenin kuolinsyy oli lämpöhalvaus. Kilpailun aikana myös 31 muuta pyöräilijää kärsi lämpöhalvausoireista.
Jensenin kuoleman jälkeen Tanskan joukkueen valmentaja Oluf Jorgensen myönsi antaneensa joukkueen jäsenille Roniacol-nimistä lääkettä. Aine ei varsinaisesti paranna suorituskykyä. Se laajentaa verisuonia ja laskee verenpainetta. Vuonna 1960 suorituskykyä parantavien aineiden käyttö ei ollut vielä kiellettyä.
Yleisesti väitetään että Jensenin kuolema johtui amfetamiinin käytöstä mutta Tanskan viranomaisten saamien ruumiinavaustietojen mukaan tästä ei ole näyttöä. Jensenin tapauksen on myös monesti sanottu herättäneen
urheilupäättäjät dopingin käytön vakavuuteen. Urheilussa dopingtestejä alettiin tehdä 1960-luvun loppupuolella.
Kenny de Schepper

| Kenny de Schepper |
| --- | --- |

Henkilötiedot
Syntynyt: 29. toukokuuta 1987 (ikä 37)
Kansalaisuus:   Ranska
Tennispelaaja
Pituus:  203 cm
Paino:  102 kg
Kätisyys:  vasen
Ammattilaisena:  2010–
Palkintorahat:  1 631 361 USD
Kaksinpeli
Paras sijoitus:  80. (24.6.2013)
Voitot/tappiot:  26–61
Grand Slam -turnauksissa
Australian avoimet:  2. kierros (2014)
Ranskan avoimet:  2. kierros (2014)
Wimbledon:  4. kierros (2013)
Yhdysvaltain avoimet:  1. kierros (2013, 2014)
Nelinpeli
Voitot/tappiot:  5–15
Aiheesta muualla
ITF
ATP
Kenny de Schepper (s. 29. toukokuuta 1987) on ranskalainen tennispelaaja. Parhaimmillaan hän on ollut kaksinpelissä ATP-listan sijalla 80 kesäkuussa 2013.
De Schepperin ensimmäinen otteluvoitto ATP-kiertueella tapahtui vuonna 2012, kun hän voitti Wimbledonin ensimmäisellä kierroksella Matthias Bachingerin. Grand Slam -turnauksessa hän on päässyt parhaimmillaan neljännelle kierrokselle Wimbledonissa 2013.
Aiheesta muualla

Kenny de Schepper ATP:n sivuilla (englanniksi)
Kenny de Schepper ITF:n sivuilla (englanniksi)
Kirsikkaetanainen

| Kirsikkaetanainen |
| --- | --- |
 Kirsikkaetanaisen toukkia
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Pistiäiset Hymenoptera
Alalahko::  Sahapistiäiset Symphyta
Yläheimo::  Tenthredinoidea
Heimo::  Lehtipistiäiset Tenthredinidae
Alaheimo::  Heterarthrinae
Tribus::  Caliroini
Suku::  Caliroa
Laji::  cerasi
Kaksiosainen nimi
 Caliroa cerasi  Linnaeus, 1758 
Katso myös
   Kirsikkaetanainen Wikispeciesissä   Kirsikkaetanainen Commonsissa 
Infobox OKNimi-testi OK: 
Kirsikkaetanainen (Caliroa cerasi) on aikuisena pienehkö, musta lehtipistiäinen, jonka siivet ovat läpikuultavat. Aikuiset munivat kesän alussa hedelmäpuiden lehtien alapinnoille. Aikuinen kirsikkaetanainen on kooltaan noin 4–6 mm.
Kirsikkaetanaisen toukat muistuttavat etanaa ja ovat limaisia ja musteelta tuoksuvia. Ne syövät aluksi lehden alapintaa, mutta siirtyvät isompina syömään lehtien yläpintojen solukkoa ja jättävät jäljelle vain lehden suonet. Toukkien ravintokasveja ovat luumut, kirsikat, pihlajat, päärynät, ruusukvittenit ja aroniat. Täysikasvuisina toukat pudottautuvat maahan ja koteloituvat. Toisen sukupolven toukat ilmestyvät elokuun lopussa. Kirsikkaetanainen lisääntyy yleensä partenogeneettisesti, jonka vuoksi koiraspuoliset yksilöt ovat hyvin harvinaisia. Toukkia voi torjua kasvin lehdiltä poistamalla niitä käsin tai suihkuttamalla vesisuihkulla.
Kirsikkaetanaisen munien ja toukkien luontainen saalistaja on ainakin Suomessakin elinvoimaisena esiintyvä lehvänokkalude (Anthocoris nemorum).
Aiheesta muualla

Laji.fi: Kirsikkaetanainen (Caliroa cerasi)
Ötökkätieto: Kirsikkaetanainen (Caliroa cerasi)
Metsämaailma: UPM Metsä Metsiemme pistiäisiä, Kirsikkaetanainen (Caliroa cerasi) (Arkistoitu – Internet Archive) (pdf)
ITIS: Caliroa cerasi (englanniksi)
Plantwise: pear and cherry slugworm (Caliroa cerasi) (englanniksi)
BugGuide: Caliroa cerasi - Pear Slug (englanniksi)
University of Michigan, Animal Diversity Web (ADW): Caliroa cerasi pear sawfly (Also: pearslug), kuva aikuisesta kirsikkaetanaisesta (englanniksi)
Kirjallisuusvuosi 1980

Kirjallisuusvuosi 1980 käsittelee vuoden 1980 tärkeitä kirjallisuuden tapahtumia, uutisia ja julkistuksia.
Tapahtumia

Ranskalainen kirjailija, esseisti ja filosofi Jean-Paul Sartre kuoli 74-vuotiaana huhtikuussa 1980.
Väinö Linna nimitettiin akateemikoksi.
Kirjailija Marguerite Yourcenar valittiin ensimmäisenä naisena Ranskan akatemian jäseneksi.
Julkaisuja

Douglas Adams – Maailmanlopun ravintola
Thomas Bernhard – Der Billigesser (suom. Halvallasyöjät, 2020)
Arthur C. Clarke – Paratiisin suihkulähteet
Ken Follett – The Key to Rebecca (suom. Aavikkoleijona)
Veikko Huovinen – Koirankynnen leikkaaja
Veijo Meri – Jääkiekkoilijan kesä
Max Jakobson – Veteen piirretty viiva: havaintoja ja merkintöjä vuosilta 1953–1965
P. D. James – Innocent Blood (suom. Viaton veri)
V. S. Naipaul – Miguel-kadun väkeä
Amos Oz – Ehkä jossain muualla (esikoisteos, hepreaksi Makom ahher, 1966)
Jukka Pakkanen – Auruksen tapaus
Kauko Röyhkä – Tien laidalla Waterloo
Pentti Saarikoski – Asiaa tai ei
Ida Maria Saarinen – Vorssasta poijaat
John Kennedy Toole – A Confederacy of Dunces (suom. Typerysten salaliitto, 1982)
Elina Vaara – Suru
Gene Wolfe – Kiduttajan varjo
Virginia Woolf – Oma huone
Palkintoja

Arthur C. Clarke
Sinikka Kallio
Czesław Miłosz
Sara Lidman
Norman Mailer
Elizabeth A. Lynn
Kokkolan suomalainen lukio

Kokkolan suomalainen lukio on suomenkielinen lukio Kokkolassa Keski-Pohjanmaalla. Kokkolan suomalainen lukio syntyi Kokkolan yhteislyseon lukion ja Kiviniityn lukion yhdistämisen seurauksena, ja se aloitti toimintansa elokuussa 2016. Kokkolan suomalaisessa lukiossa on yleisopintojen lisäksi tarjolla myös luonnontieteen ja teknologian opintolinja, ja opintoja voi painottaa myös taiteeseen, urheiluun tai kansainväliseen toimintaan.
Knucklebonehead

| Knucklebonehead |
| --- | --- |
 Elokuvan juliste, Miikka Poutiainen.
Ohjaaja:  Oskari Pastila
Käsikirjoittaja:  Oskari Pastila
Tuottaja:  Oskari Pastila Jussi Rastas Pauliina Leiponen
Kuvaaja:  Jussi Rastas
Leikkaaja:  Joel Gräfnings
Valmistustiedot
Valmistusmaa:  Suomi
Tuotantoyhtiö:  Emerald Gate Industries
Ensi-ilta:  11. lokakuuta, 2013
Kesto:  76 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Knucklebonehead on Oskari Pastilan ohjaama ja käsikirjoittama suomalainen dokumenttielokuva vuodelta 2012.
Elokuva on musiikki- ja henkilödokumentti rockmuusikko Knucklebone Oscarista. Elokuvassa seurataan Knucklebone Oscarin elämää kahdessa eri roolissa, rockmuusikkona ja perheenisänä.
Vuonna 2012 julkaistu, elokuvafestivaaleilla esitetty versio elokuvasta on lyhyempi kuin vuonna 2013 julkaistu teatterikierroksella esitetty versio.
Luettelo Sikkimin pääministereistä

| Sikkimin pääministeri |
| --- | --- |
 Chief minister of Sikkim
 
 Nykyinen Prem Singh Tamang 27. toukokuuta 2019 lähtien
Kauden pituus:  5 vuotta
Kotisivut:  sikkim.gov.in/home
Sikkimin pääministeri on Intian Sikkimin osavaltion ministereiden johtaja, jolla on toimeenpanovalta osavaltion asioissa. Pääministerin nimittää virkaansa osavaltion kuvernööri, jolle pääministeri vannoo virkavalan. Jos osavaltiohallitusta ei voida muodostaa, voimaan tulee presidentin hallinto eli tila, jossa keskushallinto ottaa vallan osavaltiosta. Tällöin osavaltiohallitus joko hajotetaan tai sen toiminta lakkautetaan uusiin vaaleihin saakka. Presidentin hallinto voi kestää enintään kuusi kuukautta ellei parlamentti päätä pidentää aikaa.
Sikkimin pääministerit

| Pääministeri | Pääministeri | Virkakausi | Virkakausi | Puolue | Puolue |
| --- | --- | --- | --- | --- | --- |
| 1   | Kazi Lhendup Dorjee  | 16. toukokuuta 1975   | 17. elokuuta 1979   | Intian kongressipuolue  |  |
| –   | (Presidentin hallinto)   | 18. elokuuta 1979   | 17. lokakuuta 1979   | Ei puoluetta   |  |
| 2   | Nar Bahadur Bhandari  | 18. lokakuuta 1979   | 11. toukokuuta 1984   | Sikkim Janata Parishad  |  |
| 3   | B. B. Gurung  | 11. toukokuuta 1984   | 25. toukokuuta 1984   | Intian kongressipuolue  |  |
| –   | (Presidentin hallinto)   | 25. toukokuuta 1984   | 8. maaliskuuta 1985   | Ei puoluetta   |  |
| (2)   | Nar Bahadur Bhandari  | 8. maaliskuuta 1985   | 25. marraskuuta 1989   | Sikkim Sangram Parishad  |  |
| (2)   | Nar Bahadur Bhandari  | 26. marraskuuta 1989   | 17. toukokuuta 1994 | Sikkim Sangram Parishad  |  |
| 4   | Sanchaman Limboo  | 18. toukokuuta 1994   | 12. joulukuuta 1994 | Sikkim Sangram Parishad  |  |
| 5   | Pawan Kumar Chamling   | 12. joulukuuta 1994   | 10. lokakuuta 1999   | Sikkim Democratic Front  |  |
| 5   | Pawan Kumar Chamling   | 11. lokakuuta 1999 | 21. toukokuuta 2004 | Sikkim Democratic Front  |  |
| 5   | Pawan Kumar Chamling   | 21. toukokuuta 2004 | 20. toukokuuta 2009 | Sikkim Democratic Front  |  |
| 5   | Pawan Kumar Chamling   | 20. toukokuuta 2009 | 21. toukokuuta 2014 | Sikkim Democratic Front  |  |
| 5   | Pawan Kumar Chamling   | 21. toukokuuta 2014 | 27. toukokuuta 2019 | Sikkim Democratic Front  |  |
| 6 | Prem Singh Tamang | 27. toukokuuta 2019 | Nykyhetki | Sikkim Krantikari Morcha |  |
Aiheesta muualla

Luettelo Sikkimin pääministereistä
Kirjallisuusvuosi 1975

Kirjallisuusvuosi 1975 käsittelee vuoden 1975 tärkeitä kirjallisuuden tapahtumia, uutisia ja julkistuksia.
Tapahtumia

Fantasiakirjallisuuden palkinto World Fantasy Award jaettiin ensimmäisen kerran.
Saksalainen taidehistorioitsija Hubert Burba perusti kaunokirjallisuuden ja käännöstyön Petrarca-palkinnon (Petrarca-Preis). Perustaja omistaa kustannusyhtiö Hubert Burba Median.
Julkaisuja

Bo Carpelan – Din gestalt bakom dörren
Agatha Christie – Esirippu. Poirotin viimeinen juttu
Michel Foucault – Tarkkailla ja rangaista (Surveiller et punir: Naissance de la prison, suomennos 1980)
Gabriel García Márquez – Patriarkan syksy
Jack Higgins – The Eagle Has Landed (suom. Kotka on laskeutunut)
Anu Kaipainen – Naistentanssit
Reima Kampman – Kuka minä olen
Imre Kertész – Sorstalanság (suom. Kohtalottomuus)
Jussi Kylätasku – Revari
Niilo Lauttamus – Hävittäjä-ässä
Olli – Mustapartainen mies herättää pahennusta
Arto Paasilinna – Jäniksen vuosi
Kalle Päätalo – Nuoruuteni savotat
Pirkko Saisio – Elämänmeno
Arto Seppälä – Ajatus on hiirihaukka
Peter Singer – Animal Liberation: A New Ethics for Our Treatment of Animals
Lassi Sinkkonen – Sirkkelisirkus
Paul Theroux – The Great Railway Bazaar: By Train Through Asia
Märta Tikkanen – Miestä ei voi raiskata
Pentti H. Tikkanen – Erätulilla
Pentti Virrankoski – Suomen taloushistoria
Palkintoja

Ursula K. Le Guin
Leena Krohn
Matti Rossi
Eugenio Montale
Hannu Salama
Michael Shaara
Patricia A. McKillip